Mõni päev tagasi potsatas ühe Eesti inimese postkasti kiri pealkirjaga „au teotamisega tekitatud kahju hüvitamise nõuded“. Neli lehekülge teksti, täis pikitud viiteid seadustele, kohtulahenditele ja juriidilistele konstruktsioonidele.
Asja tuum peitus kahes punktis. Kõigepealt etteheide. Kirja saaja oli mullu veebruaris postitanud telesaate „Pealtnägija“ Facebooki-lehele kommentaari: „Tuleb välja, et see sakslane on üks „vahva“ muinasjutuvestja.“ Nõudekirja järgi on see au teotamine. Nii sõnad „vahva“ kui ka „muinasjutuvestja“ on eraldi tähelepanu all.
Teiseks kahjunõue ise: 1526 eurot. Paksemas kirjas on lõppu veel lisatud ähvardus: „Kui te ei nõustu vabatahtlikult nõudekirjas esitatud nõudmistega, esitab klient kohtusse hagiavalduse kliendile tekitatud mittevaralise kahju hüvitamiseks.“
Kirja saatja on advokaat Robert Sarv advokaadibüroost Emeraldlegal. Klient on Florian Hartlebehk kommentaaris viidatud „sakslane“